b'\n_START_ARTICLE_\nBestiarij\n_START_PARAGRAPH_\nBesti\xc3\xa1rij (iz latinskega bestia - zver) je zbirka \xc5\xbeivali. Bestiariji so bili priljubljeni v srednjem veku v ilustriranih knjigah, ki so v prozi ali stihih podrobno opisovale razli\xc4\x8dne \xc5\xbeivali, pti\xc4\x8de in celo kamenine. Prirodopis in ilustracijo posamezne \xc5\xbeivali je po navadi spremljal moralni poduk. To je zrcalilo verovanje, da je svet sam po sebi bo\xc5\xbeja beseda in da ima vsako \xc5\xbeivo bitje svoj lasten pomen. Pelikan, za katerega so na primer verjeli, da si razpre prsi pri donositvi mladi\xc4\x8dev, je predstavljal Jezusa Kristusa. Bestiarij je tako tudi vir simbolnega jezika \xc5\xbeivali v zahodni kr\xc5\xa1\xc4\x8danski umetnosti in knji\xc5\xbeevnosti.'